ai4bharat/Pralekha huggingface dataset:
భారత ప్రభుత్వ ప్రధాన శాస్త్రీయ సలహాదారు కార్యాలయం
ఆక్వామ్యాప్ వాటర్ మేనేజ్మెంట్, పాలసీ సెంటర్ను ప్రారంభించిన భారత ప్రిన్సిపల్ సైంటిఫిక్ అడ్వైజర్ ప్రొఫెసర్ కె. విజయరాఘవన్ మరియు మద్రాస్ ఐఐటి డైరెక్టర్ ప్రొఫెసర్ వి.కామకోటి
భారత ప్రభుత్వ ప్రధాన సైంటిఫిక్ అడ్వైజర్, ఐఐటీ మద్రాస్లో కొత్త నీటి నిర్వహణ మరియు విధాన కేంద్రమైన ఆక్వామ్యాప్ ని ఈ నెల 19 ప్రారంభించారు. అలాగే https://aquamap.iitm.ac.in/ వెబ్సైట్ను ప్రారంభించారు. ఐఐటీ మద్రాస్ డైరెక్టర్ ప్రొఫెసర్ వి.కామకోటి, ఆక్వామ్యాప్ ఫ్యాకల్టీ కోఆర్డినేటర్ ప్రొఫెసర్ లిగీ ఫిలిప్, థీమ్ వర్క్ అనలిటిక్స్ సీఈఓ డాక్టర్ పి.బాలసుబ్రమణియన్ మరియు ఐఐటీ మద్రాస్ పూర్వ విద్యార్థుల ఇతిహాసా రీసెర్చ్ అండ్ డిజిటల్ అసోసియేషన్ ప్రెసిడెంట్ కృష్ణన్ నారాయణన్ ఈ కార్యక్రమంలో పాల్గొన్నారు.
ఆక్వామ్యాప్ స్థాపించడానికి గల నేపధ్యంపై ప్రొ. విజయ్ రాఘవన్ మాట్లాడుతూ, “మన ప్రపంచం వాతావరణ మార్పుల పరిణామాలను మరియు జీవవైవిధ్యంపై ఒత్తిడిని ఎదుర్కొంటోంది. అందువల్ల, మన గాలి, నీరు మరియు భూమిని పునరుద్ధరించడం మరియు స్థిరమైన అభివృద్ధి సాధించడం ముఖ్యం" అని అన్నారు. వ్యవసాయ రంగంలో నీటి వినియోగం అన్ని అవసరాలలో గరిష్టంగా ఉంది, అందువల్ల వ్యవసాయ నీటి వినియోగ సామర్థ్యాన్ని మెరుగుపరచడంపై దృష్టి పెట్టడం ఆక్వామ్యాప్ ప్రధాన లక్ష్యమని ప్రొ. కామకోటి అన్నారు.
ఆక్వామ్యాప్- సంక్లిష్టమైన, సవాలుగా ఉన్న నీటి సమస్యలకు పరిష్కారాలను అందిస్తుందని అన్నారు. దీని ద్వారా స్మార్ట్ నీటి నిర్వహణ పద్ధతులను రూపొందించడం మరియు అభివృద్ధి చేయడంపై దృష్టి పెట్టవచ్చు. ఆక్వామ్యాప్ ఒక జాతీయ నీటి కేంద్రం మరియు ఐఐటీ, మద్రాస్, ఐఐటీ ధార్వాడ్తో కలిసి ‘డేటా సైన్స్ ఫర్ వాటర్ సెక్యూరిటీ అండ్ అగ్రికల్చర్ సస్టనెన్స్’ అనే విస్తృత ఇతివృత్తంతో కలిసి పని చేస్తుంది.
క్షేత్ర స్థాయిలో  నీటి సాంకేతికతలు మరియు నిర్వహణ పద్ధతుల అమలు, నీరు/మురుగునీటి నిర్వహణలో పెద్ద సవాళ్లను గుర్తించడం, అత్యాధునిక హైడ్రో-ఇన్ఫర్మేటిక్స్ లాబొరేటరీని ఏర్పాటు చేయడం ఆక్వామ్యాప్ ముఖ్య కార్యకలాపాలు.
నీరు మరియు నేల నాణ్యత విశ్లేషణ: పర్యావరణ నిర్వహణ కోసం గ్రామానికి సంబంధించి డిజిటల్ అవసరాలను గుర్తిస్తారు. అలాగే శుభ్రమైన ఆరోగ్యకరమైన గ్రామీణ వ్యవస్థ, వ్యర్థాల నిర్వహణపై దృష్టి సారిస్తారు.
డాక్టర్ బాలసుబ్రమణియన్ మాట్లాడుతూ, “ఆక్వామ్యాప్ ద్వారా సమాజానికి ఎంతో కొంత తిరిగి ఇచ్చే అవకాశాన్ని ఇచ్చినందుకు మద్రాస్ ఐఐటికి కృతజ్ఞతలు తెలిపారు.
ఆక్వామ్యాప్ వెబ్ సైట్: https://aquamap.iitm.ac.in/
https://dev-aquamap.pantheonsite.io/management/
ప్రధాన మంత్రి కార్యాలయం
రైసినా చర్చలు-2021
ప్రధానమంత్రి శ్రీ నరేంద్ర మోదీ ఇవాళ రైసినా చర్చల ప్రారంభ కార్యక్రమంలో భాగంగా ప్రత్యక్ష సాదృశ మార్గంలో వీడియో మాధ్యమంద్వారా ప్రసంగించారు. ఈ సమావేశంలో రువాండా అధ్యక్షుడు మాననీయ పాల్ కగామీ, డెన్మార్క్ ప్రధానమంత్రి గౌరవనీయ మెట్టీ ఫ్రెడరిక్సన్ ముఖ్య అతిథులుగా పాల్గొన్నారు. ఈ ప్రతిష్టాత్మక 6వ దఫా రైసినా చర్చల కార్యక్రమాన్ని 2021 ఏప్రిల్ 13-16 తేదీల మధ్య భారత విదేశీ వ్యవహారాల శాఖ, అబ్జర్వర్ రీసెర్చి ఫౌండేషన్ సంయుక్తంగా నిర్వహిస్తున్నాయి. ఈ ఏడాది “వైరల్ వరల్డ్: అవుట్బ్రేక్స్, అవుట్లయర్స్ అండ్ అవుట్ ఆఫ్ కంట్రోల్”  ఇతివృత్తంగా చర్చలు సాగుతున్నాయి.
కోవిడ్-19 మహమ్మారి ప్రపంచాన్ని ఏడాదికన్నా ఎక్కువ కాలం నుంచి పీడిస్తున్న, మానవ చరిత్ర కీలక మలుపు తిరుగుతున్న నేపథ్యంలో ప్రస్తుత రైసినా చర్చలు జరుగుతున్నాయని ప్రధాని మోదీ తన ప్రసంగంలో అభిప్రాయపడ్డారు. ప్రస్తుత సందర్భంలో దీనికి సంబంధించిన కొన్ని సముచిత ప్రశ్నలపై ఆత్మపరిశీలన చేసుకోవాల్సి ఉందని అంతర్జాతీయ సమాజానికి ప్రధాని పిలుపునిచ్చారు.
సమస్య లక్షణాలను మాత్రమేగాక, దానికి సంబంధించిన అంతర్లీన సవాళ్లను కూడా పరిష్కరించే దిశగా ప్రపంచ వ్యవస్థలు తమనుతాము సన్నద్ధం చేసుకోవాలని ప్రధానమంత్రి నొక్కిచెప్పారు. మన ఆలోచనలు, కార్యాచరణ మానవాళి కేంద్రకంగా సాగాలని, తదనుగుణంగా నేటి సమస్యలను, రేపటి సవాళ్లను పరిష్కరించగల వ్యవస్థలను సృష్టించాలని ప్రధాని పిలుపునిచ్చారు. మహమ్మారిపై పోరులో దేశీయంగానే కాకుండా ఇతరదేశాలకు సహాయం రూపేణా భారతదేశం ప్రతిస్పందనాత్మక కృషిని కూడా ప్రధాని ఈ సందర్భంగా వివరించారు. మహమ్మారి విసిరిన విభిన్న సవాళ్లను ఎదుర్కొనడానికి సమష్టి కృషి అవసరమని, ఆ దిశగా మానవాళి శ్రేయస్సు కోసం ప్రపంచంతో తన శక్తిసామర్థ్యాలను పంచుకోవడానికి భారత్ సిద్ధంగా ఉందని పునరుద్ఘాటించారు.
ఆరోగ్య, కుటుంబ సంక్షేమ మంత్రిత్వ శాఖ
వివిధ అంటువ్యాధుల నిర్వహణలో వైద్యులకు, పారామెడికల్ సిబ్బందికి ప్రత్యేక శిక్షణ
కోవిడ్-19లో శిక్షణ, సామర్ధ్య నిర్మాణం కోసం కోసం ప్రభుత్వం పలు చర్యలు తీసుకుంది. కోవిడ్ -19కి సంబంధించిన సహేతుకమైన అంశాలపై డాక్టర్లకు, నర్సులకు, అనుబంధ ఆరోగ్య సంరక్షణ నిపుణులు, వాలంటీర్లకు దృశ్య మాధ్యమం ద్వారా శిక్షణ సహా పలు రకాలుగా శిక్షణను అందించారు. వివిధ సిబ్బందికి శిక్షణను ఇచ్చేందుకు భారత ప్రభుత్వం ఐజిఒటి  ప్లాట్ఫాంను ఉపయోగించింది. కోవిడ్-19 ప్రారంభమైనప్పటి నుంచి దాదాపు 14 లక్షల మంది ప్రత్యేక యూజర్లు దేశం నలుమూలల నుంచి ఈ ప్లాట్ఫాంపై నమోదు చేసుకున్నారు. వివిధ కోర్సులకు నమోదు చేసుకున్నవారి సంఖ్య 29.29 లక్షలుగా ఉంది. అదనంగా, 80 లక్షలకు పైగా ఆరోగ్యకార్యకర్తలకు కోవిడ్ సంబంధిత అంశాలపై రాష్ట్ర ప్రభుత్వాల ద్వారా శిక్షణను అందించారు. కోవిడ్ సంబంధ విషయాంశాలపై ఆరోగ్య, కుటుంబ మంత్రిత్వ శాఖ సహా ఎయిమ్స్ , నిమ్హాన్స్, పిజిఐఎంఇఆర్, జిప్మెర్  తదిరతర ప్రతిష్ఠాత్మక సంస్థలు వెబినార్లు, ట్యుటోరియళ్ళను అప్లోడ్ చేశాయి. వీటిని వీక్షించిన వారి సంఖ్య 2.23 కోట్లుగా నమోదైంది.
జాతీయ వైద్య కమిషన్  పేర్కొన్నట్టుగా, ఆగస్టు, 2020న ఎంబిబిఎస్ పాఠ్యప్రణాళికలో కోవిడ్ వంటి మహమ్మారుల నిర్వహణపై అంశాలకు సంబంధించి యోగ్యత ఆధారిత మాడ్యూల్ను మెడికల్ కౌన్సిల్ ఆఫ్ ఇండియా, గత బోర్డ్ ఆఫ్ గవర్నర్స్ ప్రవేశపెట్టింది.
రాజ్యసభలో మంగళవారం ఒక ప్రశ్నకు లిఖితపూర్వకంగా సమాధానమిస్తూ కేంద్ర ఆరోగ్య, కుటుంబ సంక్షేమ శాఖ సహాయమంత్రి డాక్టర్ భారతి ప్రవీణ్ పవార్ పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
ఆయుష్మాన్ భారత్ డిజిటల్ మిషన్ పై సదస్సును ఏర్పాటు చేసిన నేషనల్ హెల్త్ అథారిటీ  - విప్లవాత్మకమైన మలుపు తెచ్చే డిజిటల్ హెల్త్ పై నాస్కామ్ తో చేసిన ఉమ్మడి కార్యక్రమం ఇది.
400 మందికి పైగా వాటాదారులు, ఆరోగ్య, సాంకేతిక రంగాలు, పెట్టుబడిదారులు పాల్గొన్న
ఎన్హెచ్ఏ -నాస్కామ్ కాన్క్లేవ్ 2022కి బెంగళూరు ఉమ్మడి వేదిక అయింది
నేషనల్ హెల్త్ అథారిటీ , నాస్కామ్  సంయుక్తంగా ఆయుష్మాన్ భారత్ డిజిటల్ మిషన్ - డిజిటల్ హెల్త్ని విప్లవాత్మకంగా మార్చడంపై ఎన్హెచ్ఏ-నాస్కామ్ కాన్క్లేవ్ 2022ని నిర్వహించాయి. 400 మందికి పైగా ఆరోగ్య, సాంకేతిక రంగాలు, పెట్టుబడిదారులు, భాగస్వాములు భౌతికంగాను, వర్చ్యువల్ గాను పాల్గొన్న ఎన్హెచ్ఏ -నాస్కామ్ కాన్క్లేవ్ 2022కి బెంగళూరు ఉమ్మడి వేదిక అయింది.
ఈ కార్యక్రమానికి ముఖ్య అతిథిగా హాజరైన కర్ణాటక రాష్ట్ర ఆరోగ్య, కుటుంబ సంక్షేమ, వైద్య విద్య డాక్టర్ కె. సుధాకర్ మాట్లాడుతూ - “అందరికీ నాణ్యమైన ఆరోగ్యాన్ని అందించగలిగినప్పుడు భారతీయులందరికీ ఆయుష్మాన్ భారత్ లేదా దీర్ఘాయువు చేకూరుతుంది. కేవలం మౌలిక కల్పనే కాదు, ఏబిడిఎం అనే ఒక సాంకేతిక వేదికను కూడా అందించడం ద్వారా ఇది సాధ్యమవుతుంది. ఈ ప్లాట్ఫారమ్ ఆరోగ్య వ్యవస్థను ప్రమోటివ్ మరియు ప్రివెంటివ్ హెల్త్పై దృష్టి సారించిన దాని నుండి క్రమంగా ఆరోగ్యాన్ని అంచనా వేసే స్థితికి మార్చడంలో సహాయపడుతుంది" అని అన్నారు.
కోవిడ్-19 మహమ్మారికి వ్యతిరేకంగా పోరాటంలో, ఆరోగ్య సంరక్షణ పంపిణీకి డిజిటల్ సేవల ప్రాముఖ్యతను తాము చూశామని మంత్రి డాక్టర్ సుధాకర తెలిపారు. టెలికన్సల్టేషన్, ఆన్లైన్ అపాయింట్మెంట్ బుకింగ్లు, తక్షణమే అందుబాటులో ఉన్న ఆరోగ్య సమాచారం, నిపుణులను సంప్రదించడం వంటి చర్యలు ప్రజలపై అపూర్వమైన ప్రభావం చూపాయని అన్నారు. ఏబిడిఎం ప్లాట్ఫారమ్ ప్రయత్నాలను సక్రియం చేయడానికి, ఉత్సాహభరితమైన ప్రభుత్వ, ప్రైవేట్ రంగ భాగస్వామ్యంతో మంచి వాతావరణాన్ని సృష్టించడంలో తమకు సహాయపడుతుందని విశ్వాసంతో ఉన్నామని మంత్రి తెలిపారు. .
ఆయుష్మాన్ భారత్ డిజిటల్ మిషన్  వెనుక ఉన్న విజన్ గురించి ఎన్హెచ్ఏ సీఈఓ డాక్టర్ ఆర్.ఎస్.శర్మ ప్రసంగించారు. భారతదేశం డిజిటల్ విప్లవంలో ముందంజలో ఉందని. అతిపెద్ద డిజిటల్ గుర్తింపు కార్యక్రమం, డిజిటల్ చెల్లింపుల రికార్డు స్వీకరణ, కోవిన్ ప్లాట్ఫారమ్ ద్వారా జాతీయ టీకా కార్యక్రమంతో ప్రపంచం మన దేశ విజయగాథను చూసిందని ఆయన తెలిపారు. ఆయుష్మాన్ భారత్ డిజిటల్ మిషన్ ప్రభుత్వ, ప్రైవేట్ రంగం సహకారంతో సమానమైన, ప్రాప్యత, సమ్మిళిత పర్యావరణ వ్యవస్థను నిర్మించడం ద్వారా ఆరోగ్య సంరక్షణ డెలివరీలో ఈ విజయాన్ని పునరావృతం చేయడం లక్ష్యంగా పెట్టుకుందని తెలిపారు.
కాన్క్లేవ్లో ప్రభుత్వ అదనపు ప్రధాన కార్యదర్శి శ్రీ జవైద్ అక్తర్ ప్రత్యేక ప్రసంగం చేస్తూ డిజిటల్ ఆవిష్కరణల ద్వారా ఆరోగ్య సంరక్షణను మెరుగుపరచడం దాని ప్రాముఖ్యతపై మాట్లాడారు. ఎన్హెచ్ఏ సీఈఓ డా. ప్రవీణ్ గెడం ఈ కార్యక్రమం మొత్తం పర్యావరణ వ్యవస్థకు అందించే అవకాశాల గురించి వివరించారు.
ఆర్థిక మంత్రిత్వ శాఖ
రాష్ట్ర ప్రభుత్వాలకు రెండు విడతల పన్ను పంపిణీ కోసం రూ.1,16,665 కోట్లు నేడు విడుదల చేసిన కేంద్రం
రాష్ట్రాలు తమ మూలధనం, అభివృద్ధి వ్యయాలను వేగవంతం చేయడానికి వారి చేతులను బలోపేతం చేయడానికి
కేంద్ర ప్రభుత్వ నిబద్ధతకు అనుగుణంగా ఈ నిధుల విడుదల
రాష్ట్ర ప్రభుత్వాలకు రెండు విడతల పన్ను పంపిణీ కోసం రూ.1,16,665 కోట్ల మేర నిధులను కేంద్ర ప్రభుత్వం ఈ రోజు విడుదల చేసింది. సాధారణ నెల వారీ కేటాయింపు రూ.58,333 కి గాను రూ.1,16,665 కోట్లు విడుదల చేసింది.
రాష్ట్రాలు తమ మూలధనం, అభివృద్ధి వ్యయాలను వేగవంతం చేయడానికి వారి చేతులను బలోపేతం చేయడానికి
కేంద్ర ప్రభుత్వ నిబద్ధతకు అనుగుణంగా ఈ నిధుల విడుదల చేసింది.
రాష్ట్రాల వారీగా విడుదల అయిన మొత్తాల విభజన పట్టికలో క్రింద విధంగా ఉంది.
నవంబర్ 2022 లో కేంద్ర పన్నులు, సుంకాల నికర ఆదాయాల రాష్ట్రాల వారీగా పంపిణీ
|
|
క్రమ సంఖ్య
|
|
రాష్ట్రం
|
|
మొత్తం 
|
|
1
|
|
ఆంధ్రప్రదేశ్
|
|
4721
|
|
2
|
|
అరుణచం
|
|
2050
|
|
3
|
|
అస్సోమ్
|
|
3649
|
|
4
|
|
బీహార్
|
|
11734
|
|
5
|
|
ఛత్తీస్గఢ్
|
|
3975
|
|
6
|
|
గోవా
|
|
450
|
|
7
|
|
గుజరాత్
|
|
4058
|
|
8
|
|
హర్యానా
|
|
1275
|
|
9
|
|
హిమాచల్ ప్రదేశ్
|
|
968
|
|
10
|
|
ఝార్ఖండ్
|
|
3858
|
|
11
|
|
కర్ణాటక
|
|
4255
|
|
12
|
|
కేరళ
|
|
2246
|
|
13
|
|
మధ్యప్రదేశ్
|
|
9158
|
|
14
|
|
మహారాష్ట్ర
|
|
7370
|
|
15
|
|
మణిపూర్
|
|
835
|
|
16
|
|
మేఘాలయ
|
|
895
|
|
17
|
|
మిజోరాం
|
|
583
|
|
18
|
|
నాగాలాండ్
|
|
664
|
|
19
|
|
ఒడిశా
|
|
5283
|
|
20
|
|
పంజాబ్
|
|
2108
|
|
21
|
|
రాజస్థాన్
|
|
7030
|
|
22
|
|
సిక్కిం
|
|
453
|
|
23
|తమిళనాడు
|
|
|
4759
|
|
24
|
|
తెలంగాణ
|
|
2452
|
|
25
|
|
త్రిపుర
|
|
826
|
|
26
|
|
ఉత్తరప్రదేశ్
|
|
20929
|
|
27
|
|
ఉత్తరాఖండ్
|
|
1304
|
|
28
|
|
పశ్చిమబెంగాల్
|
|
8777
|
|
|
|
మొత్తం
|
|
116665
(
మైనారిటీ వ్యవహారాల మంత్రిత్వ శాఖ
డిసెంబర్ 18 నుంచి 27వరకు రామ్పూర్ లో హునార్ హాట్ నిర్వహణ
నైపుణ్యం కలిగిన చేతివృత్తి పనివారల దేశీయ ఉత్పత్తులు రామ్పూర్లోని హునార్ హాట్లో ప్రధాన ఆకర్షణః ముక్తార్ అబ్బాస్ నక్వీ
జాన్ భీ, జహాన్ భీ అన్న ఇతివృత్తంతో ప్రముఖ కళాకారులతో సాంస్కృతిక కార్యక్రమాల ప్రదర్శన
ఆత్మనిర్భర్ భారత్ ఇతివృత్తంతో డిసెంబర్ 27న కవిసమ్మేళనం
కేంద్ర రోడ్డు రవాణా, హైవేలు, సూక్ష్మ, చిన్న మధ్య తరహా పరిశ్రమల మంత్రి నితిన్ గడ్కరీ దేశీయ చేతివృత్తి నిపుణులకు చెందిన 23వ హునార్ హాట్ ప్రదర్శనను ప్రారంభించనున్నారు. కేంద్ర మైనార్టీ వ్యవహారాల మంత్రిత్వ శాఖ నిర్వహిస్తున్న ప్రదర్శన రామ్పూర్ లోని పనవాదియాలోని నుమాయిష్ గ్రౌండ్లో శుక్రవారం  నుంచి ప్రారంభకానుంది.
ఈ కార్యక్రమంలో కేంద్ర మైనార్టీ వ్యవహారాల మంత్రి ముక్తార్ అబ్బాస్ నక్వీ, ఖాదీ, గ్రామీణ పరిశ్రమల కమిషన్ చైర్మన్ వినయ్ కుమార్ సక్సేనా, ఉత్తర్ ప్రదేశ్ రాష్ట్ర ఖాదీ, గ్రామీణ పరిశ్రమలు, ఎమ్ ఎస్ ఎంఇ మంత్రి సిద్దార్థనాథ్ సింగ్ ఈ కార్యక్రమంలో ముఖ్య అతిథులుగా పాల్గొననున్నారు.
రామ్పూర్లో డిసెంబర్ 18 నుంచి 27 డిసెంబర్,2020 వరకు నిర్వహిస్తున్న హునార్ హాట్లో నైపుణ్యం కలిగిన చేతివృత్తులవారి దేశీయ ఉత్పత్తులు ప్రధాన ఆకర్షణ అని నక్వీ చెప్పారు. అంతే కాకుండా దేశం నలుమూలలకు చెందిన సంప్రదాయ వంటకాలను ప్రజలు హునార్ హాట్లో రుచి చూడనున్నారన్నారు. అంతేకాకుండా, జాన్ భీ, జహాన్ భీ అన్న ఇతివృత్తంతో వివిధ సాంస్కృతిక కార్యక్రమాలను ప్రతిరోజూ ప్రముఖ కళాకారుల ప్రదర్శనలు మరొక ప్రధాన ఆకర్షణగా నిలవనున్నాయి. దేశపు భిన్నత్వంలో ఏకత్వ భావనను, మత సామరస్యపు సజీవ భావనను హునార్ హాటల్ అనుభవించే సందర్భమన్నారు. ఇందులో భాగంగా 27 డిసెంబర్ 2020న ఆత్మ నిర్భర్ భారత్ అన్న ఇతివృత్తంతో కవిసమ్మేళనం జరుగనుంది.
ఈ ప్రదర్శనలో ఉత్తర్ ప్రదేశ్, రాజస్థాన్, ఢిల్లీ, నాగాలాండ్, మధ్యప్రదేశ్, మణిపూర్, బీహార్, ఆంధ్ర ప్రదేశ్, జార్ఖండ్, గోవా, పంజాబ్, ఉత్తరాఖండ్, లడాఖ్, కర్నాటక, గుజరాత్, హర్యానా, జమ్ము-కాశ్మీర్, పశ్చిమ బెంగాల్, మహారాష్ట్ర, ఛత్తీస్గఢ్, తమిళనాడు, కేరళతో పాటుగా దేశంలోని ఇతర ప్రాంతాలకు చెందిన నైపుణ్యం కలిగిన చేతివృత్తిపనివారు, శిల్పలు కళాకారులు చెక్క, ఇత్తడి, వెదురు, గాజు, నేత, కాగితం, బంకమట్టి తదితర పదార్ధాలతో చేసిన దేశీయ ఉత్పత్తులను తీసుకువచ్చారని నక్వీ వివరించారు.
యువజన వ్యవహారాలు, క్రీడల మంత్రిత్వ శాఖ
ఖేలో ఇండియా విశ్వవిద్యాలయాల క్రీడల పోటీల్లో పాల్గొనేందుకు బెంగళూరు వచ్చిన వివిధ విశ్వవిద్యాలయాల ప్రతినిధులతో మాట్లాడిన శ్రీ అనురాజ్ ఠాకూర్ క్రీడల నిర్వహణ ఏర్పాట్లను పరిశీలించిన శ్రీ ఠాకూర్
క్రీడాకారులకు అసౌకర్యం కలగకుండా కలకాలం గుర్తిండిపోయేలా కేయూజి 2021 నిర్వహించాలి : శ్రీ అనురాగ్ ఠాకూర్
ఖేలో ఇండియా విశ్వవిద్యాలయాల క్రీడల పోటీలు జరగనున్న జైన్ యూనివర్సిటీ గ్లోబల్ క్యాంపస్ ను కేంద్ర యువజన వ్యవహారాలు మరియు క్రీడల మంత్రి శ్రీ అనురాగ్ ఠాకూర్ ఆకస్మికంగా సందర్శించారు, కొత్తగా చేర్చిన మల్లకుంబ మరియు యోగాసనాలతో సహా 13 విభాగాలలో పోటీలు జరగనున్నాయి.
స్వతహాగా అథ్లెటిక్ అయిన క్రీడల శాఖ మంత్రి పోటీలు జరగనున్న వివిధ ప్రాంగణాలను సందర్శించి వాటిలో కల్పిస్తున్న సౌకర్యాలను స్వయంగా తెలుసుకున్నారు. పోటీల్లో పాల్గొంటున్న వారు తీపి గుర్తులతో వెళ్లే విధంగా కేయూజి 2021 నిర్వహించాలని ఆయన అన్నారు. క్రికెటర్ గా తన అనుభవాలను మంత్రి గుర్తు చేసుకున్నారు. " ఖేలో ఇండియా విశ్వవిద్యాలయాల క్రీడల పోటీలు నిర్వహించేందుకు కర్ణాటక ప్రభుత్వంతో కలిసి జైన్ యూనివర్సిటీ అత్యుత్తమ ఏర్పాట్లు చేస్తోంది. ఇక్కడ క్రీడాకారులను చూసిన తర్వాత నాకు నేను విశ్వవిద్యాలయంలో చదువుతున్న సమయంలో క్రికెట్ ఆడిన రోజులు గుర్తు వస్తున్నాయి. బిహార్లోని దర్భంగా మరియు సమస్తిపూర్ వంటి ప్రదేశాలలో జరిగిన కొన్ని టోర్నమెంట్లు జరిగాయి. అయితే,సౌకర్యాలు అంతంత మాత్రంగానే ఉండేవి. ప్రస్తుతం దేశంలో క్రీడా సౌకర్యాలు మెరుగు పడ్డాయి. ఇక్కడ క్రీడాకారులకు అత్యుతమ సౌకర్యాలను కల్పిస్తున్నారు. అంతర్జాతీయ ప్రమాణాల మేరకు కేయూజి 2021 పోటీల నిర్వహణకు ఏర్పాట్లు చేస్తున్నాము." అని శ్రీ అనురాగ్ ఠాకూర్ అన్నారు.
"క్రీడా స్ఫూర్తితో ఆడండి. పరిశుభ్రమైన క్రీడలను ప్రచారం చేయండి. ప్రతిభ కనబరిచేందుకు డ్రగ్స్ని ఉపయోగించవద్దు." అని వర్ధమాన అథ్లెట్లకు శ్రీ ఠాకూర్ సలహా ఇచ్చారు. అందుకే అథ్లెట్లకు సరైన సమాచారం అందించడానికి మేము నాడా ద్వారా కృషి చేస్తున్నామని మంత్రి వివరించారు. విశ్వవిద్యాలయ స్థాయిలో యువ క్రీడాకారులకు డోపింగ్ గురించి మరింత అవగాహన కల్పించాల్సి ఉంటుందని మంత్రి అన్నారు.
వివిధ విశ్వవిద్యాలయాల నుంచి క్రీడల్లో పాల్గొనేందుకు వచ్చిన వారితో మంత్రి మాట్లాడారు. వారు పాల్గొంటున్న ఈవెంట్లు మరియు క్రీడల వివరాలను మంత్రి తెలుసుకున్న శ్రీ ఠాకూర్ వారి ఆశయాల అడిగి తెలుసుకున్నారు.
శ్రీ అనురాగ్ ఠాకూర్ తో ఎస్ఆర్ఎమ్ విశ్వవిద్యాలయం వాలీ బాల్ బృందం సభ్యుడిగా ఉన్న ఎస్. సంతోష్ మాట్లాడారు. దీనిపై మాట్లాడిన సంతోష్ " క్రీడల శాఖ మంత్రితో మాట్లాడడం ఎంతో ఆనందంగా ఉంది. రాష్ట్రం మరియు విశ్వవిద్యాలయాల కోసం కష్టపడి ఆడుతూనే ఉండాలి అని ఆయన మమ్మల్ని ప్రోత్సహించారు. మంత్రి స్వయంగా మా వద్దకు వచ్చి మా క్రీడల గురించి మాట్లాడి మాకు క్రీడా స్ఫూర్తి కల్పించారు. అథ్లెట్తో కలిసి ఒక సీనియర్ మంత్రి మైదానంలో ఉండడం చాలా అరుదుగా జరుగుతుంది. ఈ రోజు మాకు కలిగిన అనుభవం కలకాలం గుర్తుండి పోతుంది" అని అన్నారు.
మహిళల విభాగంలో హెచ్ఆర్ఎం, ఏడబ్ల్యూయూ , పురుషుల విభాగంలో ఎస్ఆర్ఎం యూనివర్శిటీ చెన్నై, ఏడబ్ల్యూయూ జట్ల మధ్య మ్యాచ్లు జరుగుతున్న సమయంలో క్రీడా మంత్రి ఉదయం వాలీబాల్ వేదిక వద్దకు వచ్చారు. అతను రెండు జట్ల సభ్యులతో మాట్లాడి రాబోయే మ్యాచ్లలో విజయం సాధించాలని శుభాకాంక్షలు తెలిపారు . రిఫరీలు, ప్రేక్షకులతో కూడా మంత్రి మాట్లాడారు. అంతే కాకుండా శ్రీ ఠాకూర్ ఒక రౌండ్ వాలీబాల్ ఆడారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
వాటాదారుల అభిప్రాయ సేకరణకోసం ముసాయిదా టెలికమ్యూనికేషన్ కన్స్యూమర్స్ ఎడ్యుకేషన్ అండ్ ప్రొటెక్షన్ ఫండ్  రెగ్యులేషన్, 2023ని విడుదల చేసిన ట్రాయ్
టెలికాం రెగ్యులేటరీ అథారిటీ ఆఫ్ ఇండియా  ఈరోజు వాటాదారుల నుంచి అభిప్రాయ సేకరణ కోసం ముసాయిదా టెలికమ్యూనికేషన్ కన్స్యూమర్స్ ఎడ్యుకేషన్ అండ్ ప్రొటెక్షన్ ఫండ్  రెగ్యులేషన్, 2023ని విడుదల చేసింది.
జూన్ 15, 2007న ట్రాయ్ టెలికమ్యూనికేషన్ కన్స్యూమర్స్ ఎడ్యుకేషన్ అండ్ ప్రొటెక్షన్ ఫండ్ రెగ్యులేషన్స్, 2007 [ [ఇకపై ప్రిన్సిపల్ రెగ్యులేషన్స్గా సూచిస్తారు]ని తెలియజేసింది.టిసిఈపిఎఫ్ ద్వారా వచ్చే ఆదాయం వినియోగదారులకు సమాచారాన్ని వ్యాప్తి చేయడానికి వినియోగదారుల ఔట్రీచ్ ప్రోగ్రామ్లు, సెమినార్లు, వర్క్షాప్లు, విద్యా మరియు అవగాహన మెటీరియల్ని అభివృద్ధి చేయడం వంటి కార్యకలాపాలను చేపట్టడానికి ఉపయోగించబడుతుంది. నిబంధనల ప్రకారం టెలికమ్యూనికేషన్ వినియోగదారుల విద్య మరియు రక్షణ నిధి  సెటప్ యొక్క వినియోగం కోసం కమిటీ ద్వారా కార్యకలాపాలు ప్రణాళిక చేయబడ్డాయి.
ఖాతాల తయారీ, నిర్వహణ & ఆడిట్ కోసం మరియు సియుటిసిఈఎఫ్ సమావేశాలకు హాజరు కావడానికి వినియోగదారుల సమూహాల ప్రతినిధుల భాగస్వామ్యం కోసం టిసిఈపిఎఫ్ నుండి ఖర్చు చేయాల్సి ఉంటుందని మరియు నిబంధనలు అవసరమని అథారిటీ గమనించింది. దీని ప్రకారం, ప్రధాన నిబంధనలలోని రెగ్యులేషన్ 06 మరియు 13లో సవరణలు ప్రతిపాదించబడ్డాయి.
టిసిఈపిఎఫ్ నిర్వహించబడుతున్న కార్పొరేషన్ బ్యాంక్ 2020 సంవత్సరంలో యూనియన్ బ్యాంక్ ఆఫ్ ఇండియాలో విలీనం చేయబడింది. ఇంకా, వినియోగదారుల రక్షణ చట్టం, 1986  వినియోగదారుల రక్షణ చట్టం, 2019  ద్వారా రద్దు చేయబడింది. అందువల్ల, ప్రధాన నిబంధనలలో సంబంధిత నిబంధనలను మార్చడానికి సవరణలు చేయబడ్డాయి.
డ్రాఫ్ట్ రెగ్యులేషన్ ట్రాయ్ వెబ్సైట్ www.trai.gov.in లో అందుబాటులో ఉంటుంది మరియు ఆగస్టు 14, 2023 వరకు వాటాదారుల అభిప్రాయాల కోసం తెరవబడుతుంది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
మిషన్ కోవిడ్ సురక్ష కింద కోవాక్సిన్ తయారీ ఉత్పాదక సామర్థ్యాన్ని పెంచడానికి ప్రభుత్వం మద్దతు ఇస్తోంది
స్వదేశీ కొవిడ్ వ్యాక్సిన్ల అభివృద్ధి మరియు ఉత్పత్తిని వేగవంతం చేయడానికి ఆత్మనిర్భర్ భారత్ 3.0 మిషన్ కొవిడ్ సూరక్షను భారత ప్రభుత్వం ప్రకటించింది. దీనిని న్యూ ఢిల్లీలోని భారత బయోటెక్నాలజీ విభాగం కింద బయోటెక్నాలజీ ఇండస్ట్రీ రీసెర్చ్ అసిస్టెన్స్ కౌన్సిల్  అమలు చేస్తోంది.
ఈ మిషన్ కింద కోవాక్సిన్ యొక్క స్వదేశీ ఉత్పత్తి సామర్థ్యాన్ని పెంచడానికి 2021 ఏప్రిల్లో భారత ప్రభుత్వ బయోటెక్నాలజీ విభాగం మెరుగైన ఉత్పత్తి సామర్థ్యాలకు వ్యాక్సిన్ తయారీ సౌకర్యాలకు గ్రాంట్గా ఆర్థిక సహాయం అందించింది. సెప్టెంబర్, 2021 నాటికి ఇది నెలకు 10 కోట్లకు పైగా మోతాదుకు చేరుకుంటుందని అంచనా.
ఈ వృద్ధి ప్రణాళికలో భాగంగా భారత్ బయోటెక్ లిమిటెడ్, హైదరాబాద్ మరియు ఇతర ప్రభుత్వ రంగ తయారీదారుల సామర్థ్యాలు అవసరమైన మౌలిక సదుపాయాలు మరియు సాంకేతిక పరిజ్ఞానంతో అప్గ్రేడ్ అవుతున్నాయి. టీకా ఉత్పత్తి సామర్థ్యాన్ని పెంచడానికి పునర్నిర్మించబడుతున్న భారత్ బయోటెక్ బెంగళూరుకు భారత ప్రభుత్వం సుమారు రూ .65 కోట్లు గ్రాంట్గా ఆర్థిక సహాయం అందిస్తుంది.
టీకా ఉత్పత్తి సామర్థ్యాన్ని పెంచడానికి ఈ క్రింది మూడు ప్రభుత్వ రంగ సంస్థలు కూడా మద్దతు ఇస్తున్నాయి.
1. హాఫ్కిన్ బయోఫార్మాస్యూటికల్ కార్పొరేషన్ లిమిటెడ్, ముంబై-మహారాష్ట్ర ప్రభుత్వ పరిధిలో ఉన్న రాష్ట్ర పిఎస్ఇ.
తయారీకి సిద్ధం చేసే ఈ సదుపాయం కోసం భారత ప్రభుత్వం రూ.65 కోట్లు మంజూరు చేస్తున్నారు. ఈ సౌకర్యం నెలకు 20 మిలియన్ మోతాదుల సామర్థ్యాన్ని కలిగి ఉంటుంది.
2. ఇండియన్ ఇమ్యునోలాజికల్స్ లిమిటెడ్ , హైదరాబాద్ - నేషనల్ డెయిరీ డెవలప్మెంట్ బోర్డు పరిధిలోని సదుపాయానికి రూ. 60 కోట్లు మరియు
3. భారత్ ఇమ్యునోలాజికల్స్ అండ్ బయోలాజికల్స్ లిమిటెడ్ , బులంద్షహర్ సిపిఎస్ఇ బయోటెక్నాలజీ విభాగానికి భారత ప్రభుత్వం నెలకు 10-15 మిలియన్ డోసులను అందించడానికి అవసరమైన సౌకర్యాన్ని సిద్ధం చేయడానికి రూ.30 కోట్లు.
గుజరాత్ ప్రభుత్వానికి చెందిన గుజరాత్ బయోటెక్నాలజీ పరిశోధన కేంద్రంతో పాటు హెస్టర్ బయోసైన్సెస్ మరియు ఓమ్నిబిఆర్ఎక్స్ కూడా కోవాక్సిన్ సాంకేతిక పరిజ్ఞానాన్ని పెంచడానికి మరియు నెలకు కనీసం 20 మిలియన్ మోతాదులను ఉత్పత్తి చేయడానికి భారత్ బయోటెక్తో చర్చలు జరపాయి. అన్ని తయారీదారులతో టెక్నాలజీ బదిలీ ఒప్పందం ఖరారు చేయబడింది.
డిబిటి గురించి: సైన్స్ అండ్ టెక్నాలజీ మంత్రిత్వ శాఖ పరిధిలోని బయోటెక్నాలజీ విభాగం  వ్యవసాయం, ఆరోగ్య సంరక్షణ, జంతు శాస్త్రాలు, పర్యావరణం మరియు పరిశ్రమ రంగాలలో బయోటెక్నాలజీ వాడకం మరియు ఉత్పత్తిని ప్రోత్సహిస్తుంది. ఇది బయోటెక్నాలజీ పరిశోధనలో అభివృద్ధిని సాధించడం, బయోటెక్నాలజీని సంపదను సృష్టించడానికి మరియు సాంఘిక న్యాయం కోసం - ప్రత్యేకంగా పేదల సంక్షేమం కోసం భవిష్యత్ యొక్క ప్రధాన ఖచ్చితమైన సాధనంగా రూపొందించడంపై దృష్టి పెట్టింది. www.dbtindia.gov.in
బిఐఆర్ఎసి గురించి: బయోటెక్నాలజీ ఇండస్ట్రీ రీసెర్చ్ అసిస్టెన్స్ కౌన్సిల్  అనేది లాభాపేక్షలేని విభాగం 8, షెడ్యూల్ బి, పబ్లిక్ సెక్టార్ ఎంటర్ప్రైజ్. దీనిని అభివృద్ధి చెందుతున్న బయోటెక్ ఎంటర్ప్రైజ్లో వ్యూహాత్మక పరిశోధన మరియు ఆవిష్కరణలను చేపట్టడానికి జాతీయంగా సంబంధిత ఉత్పత్తి అభివృద్ధి అవసరాలను తీర్చడానికి బయోటెక్నాలజీ విభాగం , భారత ప్రభుత్వం ఇంటర్ఫేస్ ఏజెన్సీగా ఏర్పాటు చేసింది. www.birac.nic.in
మరింత సమాచారం కోసం: DBT/BIRACకు చెందిన కమ్యూనికేషన్ సెల్ను సంప్రదించవచ్చు@ DBTIndia @ BIRAC_2012
www.dbtindia.gov.in www.birac.nic.in
చట్ట, న్యాయ మంత్రిత్వ శాఖ
మరో మైలురాయిని చేరుకున్న 'టెలీ-లా'; సీఎస్సీల ద్వారా న్యాయ సలహాలు పొందిన 4 లక్షల మంది లబ్ధిదారులు
ఈ ఏడాది మార్చి 31 వరకు 1.95 లక్షల న్యాయ సలహాలు; ఏప్రిల్ నుంచి ఈ ఏడు నెలల్లో 2.05 లక్షల న్యాయ సలహాలు
'టెలీ-లా' కొత్త మైలురాయిని చేరుకుంది. ఈ ఏడాది అక్టోబర్ 30 వరకు, సాధారణ సేవ కేంద్రాల  ద్వారా 4 లక్షల మంది లబ్ధిదారులు న్యాయ సలహాలు పొందారు. ఈ కార్యక్రమం ప్రారంభం నాటి నుంచి ఈ ఏడాది మార్చి 31 వరకు 1.95 లక్షల మంది లబ్ధి పొందగా, ఏప్రిల్ 1 నుంచి ఈ ఏడు నెలల్లో మరో 2.05 లక్షల మందికి న్యాయ సలహాలు అందాయి.
"డిజిటల్ ఇండియా విజన్"లో భాగంగా, అందరికీ న్యాయాన్ని అందుబాటులోకి తేవడానికి, కేంద్ర న్యాయ విభాగం వర్ధమాన, స్వదేశీ డిజిటల్ వేదికలను ఉపయోగిస్తోంది. ఈ లక్ష్య సాధనలో భాగంగా, కేసుల దాకా వెళ్లకుండా వివాదాలను పరిష్కరించేందుకు 'టెలీ-లా' కార్యక్రమాన్ని 2017లో ప్రారంభించింది. ఈ కార్యక్రమంలో భాగంగా; పంచాయతీ స్థాయిలో, సాధారణ సేవ కేంద్రాల ద్వారా వీడియో కాలింగ్ లేదా టెలిఫోన్ సదుపాయం అందుబాటులో ఉంటుంది. వీటి ద్వారా ప్రజలు న్యాయవాదులకు ఫోన్ లేదా వీడియో కాల్ చేసి సరైన సమయంలో విలువైన న్యాయ సలహా పొందవచ్చు.
న్యాయ వివాదాలను ముందుగానే గుర్తించి, చర్యలు తీసుకుని, పరిష్కరించడానికి 'టెలీ-లా'ను ప్రత్యేకంగా రూపొందించారు. నాల్సా, సీఎస్సీ-ఈ గోవ్ అందించే వాలంటీర్ల ద్వారా టెలీ-లా సేవ ముందుగానే ప్రజలకు అందుతుంది. క్షేత్ర స్థాయి కార్యక్రమానికి దరఖాస్తుదారుల ముందస్తు నమోదు, అపాయింట్మెంట్ ఖరారు కోసం వాలంటీర్లకు మొబైల్ యాప్ ఉంటుంది. ప్రజలకు నిరంతర న్యాయ సలహాలు అందించేందుకు నిబద్ధత గల న్యాయవాదుల బృందం అందుబాటులో ఉంటుంది. https://www.tele-law.in ద్వారా అభివృద్ధి పరిచిన ఐఈసీని యాక్సెస్ చేయవచ్చు. వాస్తవ సమయ సమాచారం, అందించిన సలహా తీరును చూసేందుకు ప్రత్యేక డాష్ బోర్డును వృద్ధి చేశారు. భవిష్యత్తులో జిల్లా స్థాయి సమాచారాన్ని నిర్ధరించడానికి, 'వీఎంవో ప్రయాస్ పోర్టల్'కు సమాచారాన్ని బదిలీ చేశారు.
వాణిజ్యం, పరిశ్రమల మంత్రిత్వ శాఖ
కోవిడ్-19 సంబంధిత ఎగుమతి లేదా దిగుమతి సమస్యల కోసం DGFT సహాయ విభాగం పనిచేస్తుంది
కోవిడ్ – 19 నేపథ్యంలో దీనికి సంబంధించిన ఎగుమతి, దిగుమతుల్లో ఎదురౌతున్న ఇబ్బందులను దృష్టిలో ఉంచుకుని వాణిజ్య మరియు పరిశ్రమల మంత్రిత్వ శాఖలోని డైరక్టరేట్ జనరల్ ఆఫ్ ఫారిన్ ట్రేడ్  ఆధ్వర్యంలో సహాయ విభాగాన్ని ఏర్పాటు చేయడం జరిగింది.
ఎగుమతి దారులు లేదా దిగుమతి దారులు ఈ క్రింది లింక్ ద్వారా తమ సమస్యలను తెలియజేసి, పరిష్కారం పొందవచ్చు.
సంప్రదించవలసిన ఆన్ లైన్ లింక్
Contact@DGFT Platform  :
ఈ మెయిల్ : dgftedi[at]nic[dot]in
టోల్ ఫ్రీ నంబర్: 1800-111-550 కు కూడా కాల్ చేయవచ్చు
విద్యుత్తు మంత్రిత్వ శాఖ
విద్యుత్ రంగంలో పరస్పర సహకారానికి భారత్, డెన్మార్క్ ఎంవోయూ
ప్రయోజనాంశాల రూపకల్పనకు ఏర్పాటుకానున్న సంయుక్త బృందం
పరస్పర లబ్ధికి బలమైన, దీర్ఘకాలిక సహకారం ఉండాలని ఇరు దేశాల నిర్ణయం
విద్యుత్ రంగంలో పరస్పర సహకరించుకోవడానికి భారత్, డెన్మార్క్ నిర్ణయించాయి. భారత్, డెన్మార్క్ విద్యుత్ శాఖల మధ్య ఈ దిశగా అవగాహన ఒప్పందం కుదరింది. సమానత్వం, పరస్పర ప్రయోజనాల ప్రాతిపదికగా, బలమైన, దీర్ఘకాలిక సహకారం ఉండాలని ఇరు దేశాలు నిర్ణయించాయి. అవగాహన ఒప్పందంపై జూన్ 5, 2020న సంతకాలు చేశాయి.
భారత్ తరపున కేంద్ర విద్యుత్ శాఖ కార్యదర్శి సంజీవ్ నందన్ సహాయ్.. డెన్మార్క్ తరపున, భారత్లో డెన్మార్క్ రాయబారి ఫ్రెడ్డీ స్వాన్ సంతకాలు చేశారు.
తీర ప్రాంత గాలి, దీర్ఘకాలిక విద్యుత్ ప్రణాళికలు, అంచనాలు, గ్రిడ్ అనుకూలత, విద్యుత్ కొనుగోలు ఒప్పందాల్లో అనుకూలతలు, పవర్ ప్లాంట్ల ప్రోత్సాహం, పునరుత్పాదక ఇంధన ఉత్పత్తిలో వైవిధ్యం వంటి అంశాల్లో రెండు
దేశాల మధ్య సహకారాన్ని ఎంవోయూ ప్రోత్సహిస్తుంది. ఈ అంశాల్లో భారతీయ విద్యుత్ మార్కెట్ డెన్మార్క్ నుంచి లబ్ధి పొందుతుంది.
గుర్తించిన అంశాలను వృద్ధి చేసేందుకు, సంయుక్త కార్యాచరణ బృందాన్ని ఏర్పాటు చేయనున్నారు. రెండు దేశాల కార్యదర్శి స్థాయి అధికారులు ఈ బృందానికి అధ్యక్షులుగా, సంయుక్త కార్యదర్శి స్థాయి అధికారులు ఉపాధ్యక్షులుగా వ్యవహరిస్తారు. వీరు స్టీరింగ్ కమిటీకి నివేదిస్తారు.
విద్యుత్ రంగంలోని గుర్తించిన అంశాల్లో పరస్పరం ప్రయోజనాలు పొందేలా వ్యూహాత్మక, సాంకేతిక సహకారాన్ని ప్రోత్సహించడానికి రెండు దేశాలు చర్యలు తీసుకుంటాయి.
(Visitor Counter : 219